ί 



ΕΦΗΜΕΡΙΕ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΙΑΝΟΥΑΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης ενός στρέμμα¬ 
τος και τετρακοσΐων χιλιοστών του στρέμματος (1,400) στη 
θέση Βαθιά Λάκκα περιφέρειας Κοινότητας Αγ. Βλασίου Ν. Εύ¬ 
βοιας. 

Κήρυξη ως αναδασωτέας δημόσιας δασικής έκτασης τετρακοσΐων 
πενήντα χιλιοστών του στρέμματος (0,450) στη θέση Στεφάνι 
περιφέρειας Κοινότητας Τραχηλίου Ν. Εύβοιας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στον Άγιο Νικόλαο Κρήτης 
μεταξύ των οδών Ιωσήφ Κούνδουρου και Κονδυλάκη (Ο.Τ. 141) 
ιδιοκτησίας κληρονόμων Συγγελάκη και καθορισμός ειδικών 
όρων και περιορισμών δόμησης._.; · · · 

Χαρακτηρισμός ως διατηρητέου του κτιρίου που βρίσκεται επί της 
οδού Αχαρνών αρ. 11 στην Κηφισιά του Ν. Αττικής φερομένου 
ως ιδιοκτησία Ελένης Γεωργαντά, Ευγενίας - Θεοδώρας Γεωρ¬ 
γαντά, Δημητρίου Γεωργαντά και καθορισμός ειδικών όρων και 
περιορισμών δόμησης. 

) 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Αμαρουσίου για τη 
διεύρυνση της οδού Κηφισίας από την οδό Ερυθρού Σταυρού μέ¬ 
χρι την οδό Αγίου Όρους σύμφωνα με τις ενδείξεις της πράξης 
αναλογισμού 122/80. 

Ειδοποίηση για παρακατάθεση οριστικής αποζημίωσης ιδιοκτήτων 
έκτασης που βρίσκεται στην περιοχή του Δήμου Πειραιά και που 
απαλλοτριώθηκε υπέρ και με δαπάνη του ΟΣΚ με σκοπό την 
ανέγερση διδακτηρίου του 46ου Δημ. Σχολείου Πειραιά. .... 

Ειδοποίηση για παρακατάθεση λόγω ρυμοτομίας αποζημίωσης 
ιδιοκτητών έκτασης που βρίσκεται στην περιοχή του Δήμου Ν. 
Λιοσίων και που απαλλοτριώθηκε υπέρ και με δαπάνη του ΟΣΚ 
με σκοπό την ανέγερση διδακτηρίου του 18ου Δημ. Σχ. Ν. Λιο- 
σίων. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2679 ί 1 ) 

Κήρυξη ως αναδασωτέας δημόσιας δασικής έκτασης ενός στρέμματος 
και τετρακοσΐων χιλιοστών του στρέμματος (1,400) στη θέση Βαθιά 
1 Λάκκα περιφέρειας Κοινότητας Αγ. Βλασίου Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν.' ΕΥΒΟΙΑΣ 
Έχοντας υπόψη: 

·' 1. Τις δ/ξεις για Διοικητική Αποκέντρωση και την 550/15.1.86 

απόφαση του Νομάρχη Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας» και ειδικότερα: α) του άρθρου 41 παρ. 1, β) του 
άρθρου 38. 

- 4. Τις δ/ξεις των δ/γών του Υπ. Γεωργίας: α) 160417/1180/ 

3 8.7.80, β) 182447/3049/24.9.80. 

5. Την 3690/4.12.87 αναφορά του Δασαρχείου Αλιβερίου περί κη- 
ρύξεως ως αναδασωτέας της αναφερόμενης δασικής έκτασης που εκ¬ 
χερσώθηκε από το Δημήτριο Πόγκα κάτοικο Αγ. Βλασίου, αποφασί- 

4 „ 

Κηρύσσουμε ως αναδασωτέα με σκοπό τη διατήρηση του χαρακτήρα 

του δάσους και την προστασία και ανάπτυξη της δασικής βλαστήσεως 
κ,λπ. τη δημόσια δασική έκταση των 1,400 στρεμμάτων που βρίσκεται 
στη θέση Βαθιά Λάκκα Κοινότητας Αγ. Βλασίου Ν. Εύβοιας και προσ¬ 
διορίζεται από τα στοιχεία ΑΒΓΔΕΖΗΘΑ και με όρια: 

Ανατολικά: Δημόσια δασική έκταση. 

,. Δυτικά: Δημόσιά δασική έκταση. 

Βόρεια: Δημόσια δασική έκταση. 

Νότια: Αγροτική έκταση, όπως φαίνεται στο συνημμένο τοπογρ. διά¬ 
γραμμα που αποτελεί αναπόσπαστο μέρος της παρούσας απόφασης. 

6 Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 10 Νοεμβρίου 1987 
Με εντολή Νομάρχη 
Ο Διευθυντής 

7 ΗΛΙΑΣ ΚΑΠΡΑΛΟΣ 











ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3 


Αριθ. 2680 (2) 

Κήρυξη ως αναδασωτέας δημόσιας δασικής έκτασης τετρακοσίων πε¬ 
νήντα χιλιοστών του στρέμματος (0,450) στη θέση Στεφάνι περιφέ¬ 
ρειας Κοινότητας Τραχηλίου Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις δ/ξεις για Διοικητική Αποκέντρωση και την 550/15.1.86 
απόφαση του Νομάρχη Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας» και ειδικότερα: α) του άρθρου 41 παρ. 1, β) του 
άρθρου 38. 

4. Τις δ/ξεις των δ/γών του Υπ. Γεωργίας: α) 160417/1180/ 
8.7.80, β) 182447/3049/24.9.80. 

5. Την 3687/4.12.87 αναφορά του Δασαρχείου Αλιβερίου περί κη- 
ρύξεως ως αναδασωτέας της αναφερόμενης δασικής έκτασης που εκ¬ 
χερσώθηκε παράνομα από το. Νικ. Αλάμπεη κάτοικο Τραχηλίου, απο¬ 


φασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. τη δημόσια δασική έκταση των 0,450 στρεμμάτων που βρίσκεται 
στη θέση Στεφάνι Κοινότητας Τραχηλίου Ν. Εύβοιας και προσδιορίζεται 
από τα στοιχεία ΑΒΓΔΑ και με όρια: 

Ανατολικά: Δημόσια δασική έκταση. 

Δυτικά: Αγροτική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, ως και αγροτική έκταση, όπως φαί¬ 
νεται στο συνημμένο τοπογρ. διάγραμμα που αποτελεί αναπόσπαστο 
μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 10 Δεκεμβρίου 1987 
Με εντολή Νομάρχη 
Ο Διευθυντής 
ΗΛΙΑΣ ΚΑΠΡΑΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 77622/6640 (3) 

Χαρακτηρισμός ως διατηρητέου κτιρίου στον Άγιο Νικόλαο Κρήτης 

μεταξύ των οδών Ιωσήφ Κούνδουρου και Κονδυλάκη (0>Τ. 141) 

ιδιοκτησίας κληρονόμων Συγγελάκη και καθορισμός ειδικών όρων 

και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/854 και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 8.4.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7), που κοινοποιήθηκε στον I. 
Κούνδουρο με το υπ’ αρ. 22794/1314/8.4.87 έγγραφο της Δ/νσης 
Γ7 του ΥΠΕΧΩΔΕ. 

7. Το από Ιουνίου 1987 υπόμνημα του Γιάννη Γ. Κούνδουρου (αρ. 
πρωτ. 40826/2797/16.87), αποφασίζουμε: 

1. Χαρακτηρίζεται διατηρητέο το κτίριο ιδιοκτησίας κληρονόμων Γε¬ 
ωργίου Συγγελάκη στον Άγιο Νικόλαο Κρήτης, επί της παραλιακής 


λεωφόρου Ιωσήφ Κούνδουρου (Ο.Τ. 41) όπως φαίνεται σημειωμένο με 
διαγράμμιση στο σχετικό πρωτότυπο τοπογραφικό διάγραμμα σε κλί¬ 
μακα 1:100 που θεωρήθηκε από τον Προϊστάμενο της Δ/νσης Πολεο- 
δομικών Εφαρμογών με την υπ’ αρ. 77622/1987 πράξη του και που 
συνοπτικό του αντίτυπο δημοσιεύεται με την παρούσα απόφαση. 

2. Διατηρητέο χαρακτηρίζεται το διώροφο κτίριο με πρόσοψη προς 
την παραλιακή οδό Ιωσήφ Κούνδουρου, όχι όμως και τα κάθε είδους 
προακτίσματα που αλλοιώνουν τη μορφή του. 

Το ισόγειο τμήμα προς το εσωτερικό του οικοπέδου μπορεί να κατε- 
δαφισθεί. 

3. Στο διατηρητέο κτίριο απαγορεύεται κάθε αφαίρεση, αλλοίωση ή 
καταστροφή των αρχιτεκτονικών στοιχείων του. 

4. -Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική διαρρύθμιση καθώς και κάθε επέμβαση 
για λόγους λειτουργικούς, εφόσον δεν θίγονται τα διατηρητέα στοιχεία 
του κτιρίου. 

Επιτρέπεται επίσης η επέκταση του κτιρίου προς το εσωτερικό του οι¬ 
κοπέδου ή η ανέγερση νέου κτιρίου με πρόσωπο επί της οδού Κονδυ¬ 
λάκη, με ποσοστό κάλυψης μέχρι 85% της επιφάνειας του οικοπέδου 
και σύμφωνα με αρχιτεκτονική μελέτη που θα εγκριθεί από την αρμόδια 
Υπηρεσία του ΥΠΕΧΩΔΕ με γνώμη της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημί¬ 
σεων στο κτίριο, πλην των αναγκαίων επιγραφών, περιορισμένων δια¬ 
στάσεων, που πληροφορούν για τη χρήση του κτιρίου. 

6. Για οποιαδήποτε οικοδομική εργασία στο εσωτερικό ή εξωτερικό 
του κτιρίου καθώς και για κάθε επέκταση ή τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΤΟΠΟΓΡΑΦίΚΟ 


ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 75657/6504 (4) 

Χαρακτηρισμός ως διατηρητέου του κτιρίου που βρίσκεται επί της οδού 
Αχαρνών αρ. 11 στην Κηφισιά του Ν. Αττικής φερομένου ως ιδιο¬ 
κτησία Ελένης Γεωργαντά, Ευγενίας - θεοδώρας Γεωργαντά, Δη- 
μητρίου Γεωργαντά και καθορισμός ειδικών όρων και περιορισμών 
δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/854 και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, 
κ.λπ!» (Φ.Ε.Κ, 526/Β). 

5. Την υπ’ αρ. Υ. 1436/15.10,87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη ΙΙαπαστεφανάκι» 
(ΦΕΚ 549/Β). 

6. Την από 12.10.1987 αιτιολογική έκθεση της Διεύθυνσης Παρα¬ 
δοσιακών Οικισμών και Περιβάλλοντος (Γ7). 

7. Την από 15.10,1987 απάντηση των Ελένης Γεωργαντά, Ευγε¬ 
νίας - Θεοδώρας Γεωργαντά, Δημητρίου Γεωργαντά, αποφασί¬ 
ζουμε: 


1. Χαρακτηρίζεται ως διατηρητέο το κτίριο που βρίσκεται επί της 
οδού Αχαρνών αρ. 11 στην Κηφισιά του Ν. Αττικής, φερόμενο ως ιδιο¬ 
κτησία Ελένης Γ εωργαντά, Ευγενίας - Θεοδώρας Γ εωργαντά, Δημη- 
τρίου Γ εωργαντά, όπως φαίνεται σημειωμένο στο σχετικό πρωτότυπο 
τοπογραφικό διάγραμμα σε κλίμακα 1:5000 που θεωρήθηκε από τον 
Προϊστάμενο της Δ/νσης Πολεοδομικών Εφαρμογών με την υπ’ αρ. 
75657/1987 πράξη του και που συνοπτικό του αντίτυπο δημοσιεύεται 
με την παρούσα απόφαση γιατί πρόκειται για αξιόλογο κτίριο με ιδιαί¬ 
τερο αρχιτεκτονικό και μορφολογικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση 
του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για τη 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


















8 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ 1γ/0/11715 (5) 

Παρακατάθεση αποζημίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Αμαρουσίου για τη διεύ¬ 
ρυνση της οδού Κηφισίας από την οδό Ερυθρού Σταυρού μέχρι την 
οδό Αγίου Όρους σύμφωνα με τις ενδείξεις της πράξης αναλογισμού 
122/80. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις τού ν.δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228/Α/23). 

2) Τις διατάξεις του ν.δ. 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ.2.2.1/16.12.86 ΦΕΚ 884Β/86. 

4) Τον πίνακα παρακατάθεσης της αποζημίωσης με ημερομηνία 
7.10.1987 που καθορίστηκε με την απόφαση για ακίνητα που ρυμοτο- 
μήθηκαν με το εγκριμένο ρυμοτομικό σχέδιο του Δήμου Αμαρουσίου για 
τη διεύρυνση της Λεωφ. Κηφισίας από την οδό Ερυθρού Σταυρού μέχρι 
την οδό Αγίου Όρους σύμφωνα με τις ενδείξεις της πράξης αναλογι¬ 
σμού 122/80, αποφασίζουμε: 

Ειδοποιούμε τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, όπως σημειώ¬ 
νονται στα στοιχεία προδικασίας του άρθρου 5 του ν. 653/77 ότι η απο¬ 
ζημίωση για τα ακίνητα αυτά έχει κατατεθεί στο Ταμείο Παρακαταθη¬ 
κών και Δανείων, ύστερα από το συμψηφισμό δικαιωμάτων και υποχρε¬ 
ώσεων που προβλέπει το άρθρο 6 του ν. 5269/31 με την έκδοση του 
γραμματίου παρακαταθήκης 895.589/17.12.87 για συνολικό ποσό 
2.909.180 δραχμές. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι: 

1) Σοφίας Στελλάκη (ιδ. 1) δρχ. 930.180 2) Ιωάννη Βασ. Γιαννό- 
πουλου και Μάρθας συζ. Νικ. Παπαδοπούλου (ιδ. 3) δρχ. 1.979.000. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Δεκεμβρίου 1987 
Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


( 6 ) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Πειραιά και που 
απαλλοτριώθηκε υπέρ και με δαπάνη του ΟΣΚ με σκοπό την ανέ¬ 
γερση διδακτηρίου του 46ου Δημ. Σχολείου Πειραιά. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 4745/1851/ 
19.8.85 (ΦΕΚ 467/Δ/24)Ικοινή απόφαση των Υπουργών Εθνικής 
Παιδείας και Θρησκευμάτων και Οικονομικών για την κήρυξη αναγκα¬ 
στικής απαλλοτρίωσης, υπέρ και με δαπάνη του ΟΣΚ έκτασης εμβαδού 
1:230μ 2 και σύμφωνα με το οριστικό διάγραμμα του κτηματογράφου 
Γ. Λαμπρόπουλου, που βρίσκεται στην περιοχή του Δήμου Πειραιά και 
μεταξύ των δρόμων Αρτεμησίου και Καπετάν Γέρμα και προορίζεται 
για την ανέγερση διδακτηρίου του 46ου Δημ. Σχ. Πειραιά κατέθεσε στο 
Ταμείο Παρακαταθηκών και Δανείων υπέρ των δικαιούχων ιδιοκτητών 
την οριστική αποζημίωση που καθορίστηκε σύμφωνα με την 884/ 

9.9.87 απόφαση του Εφετείου Πειραιά και εκδόθηκε το 887596/ 

25.11.87 γραμμάτιο σύστασης παρακαταθήκης για ποσό 5.456.180 

δρχ· 

Ο Διευθυντής 
Γ. ΠΑΤΣΙΛΙΝΑΚΟΣ 

-♦- 

(7) 

Ειδοποίηση για παρακατάθεση λόγω ρυμοτομίας αποζημίωσης ιδιο¬ 
κτητών έκτασης που βρίσκεται στην περιοχή του Δήμου Ν. Λιοσίων 
και που απαλλοτριώθηκε υπέρ και με δαπάνη του ΟΣΚ με σκοπό την 
ανέγερση διδακτηρίου του 18ου Δημ. Σχ. Ν. Λιοσίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με τη 14/87 πράξη αναλογι¬ 
σμού και τη 12452/87 κυρωτική Απόφαση του Π.Γ. Νομ. Διατ/τος 
Δυτ. Αττικής ρυμοτομήθηκε έκταση εμβαδού 348Μ 2 που βρίσκεται στο 
Δήμο Ν. Λιοσίων (Ο.Τ. 1102-1103) και προορίζεται για την ανέγερση 
διδακτηρίου του 18ου Δημ. Σχ. Ν. Λιοσίων κατέθεσε στο Ταμείο Παρα¬ 
καταθηκών και Δανείων υπέρ των δικαιούχων ιδιοκτητών την αποζημί¬ 
ωση που καθορίστηκε σύμφωνα με την 4205/1986 απόφαση του Εφε¬ 
τείου Αθηνών και εκδόθηκε το 887595/25.11.87 γραμμάτιο σύστα¬ 
σης παρακαταθήκης για ποσό 3.828.000 δρχ. 

Ο Διευθυντής 
Γ. ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


